CELEX: E2016C0036
Language: sl
Date: 2016-02-09 00:00:00
Title: Odločba Nadzornega organa Efte št. 36/16/COL z dne 9. februarja 2016 o delni razveljavitvi Odločbe št. 227/04/COL, kar zadeva status Islandije glede virusne hemoragične septikemije (VHS) [2016/1862]

20.10.2016   
            
            
               SL
            
            
               Uradni list Evropske unije
            
            
               L 284/35
            
         ODLOČBA NADZORNEGA ORGANA EFTE
   št. 36/16/COL
   z dne 9. februarja 2016
   o delni razveljavitvi Odločbe št. 227/04/COL, kar zadeva status Islandije glede virusne hemoragične septikemije (VHS) [2016/1862]
   NADZORNI ORGAN EFTE JE –
   ob upoštevanju akta iz točke 5a dela 4.1 poglavja I Priloge I k Sporazumu EGP (Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1)), kakor je bil prilagojen Sporazumu EGP s točko 4(d) Protokola 1 k Sporazumu EGP ter členom 1(2) in členom 3 Protokola 1 k Sporazumu o nadzornem organu in sodišču,
   ob upoštevanju Odločbe št. 494/13/COL Nadzornega organa Efte (v nadaljnjem besedilu: Nadzorni organ) z dne 11. decembra 2013 o pooblastitvi člana kolegija s posebno odgovornostjo za veterinarske in fitosanitarne zadeve za sprejemanje določenih odločitev na navedenem področju (dok. št. 683826),
   ob upoštevanju naslednjega:
   Nadzorni organ je z Odločbo št. 227/04/COL priznal celotno celinsko in obalno območje Islandije kot prosto infekciozne hematopoetske nekroze (v nadaljnjem besedilu: IHN) in virusne hemoragične septikemije (v nadaljnjem besedilu: VHS).
   Islandija je 23. oktobra 2015 prek sistema prijavljanja živalskih bolezni priglasila izbruh VHS v divjih morskih zajcih, ki se v regiji Landnamsholf uporabljajo kot plemenke. Nadaljnje informacije o sprejetih ukrepih so bile predložene z dopisom z dne 13. novembra 2015 (dok. št. 780869, sklic IS ANR15110004/20.5).
   Glede na navedeno bi bilo treba preklicati status prost VHS za Islandijo, kakor je bil priznan z Odločbo št. 227/04/COL.
   Kar zadeva status Islandije glede IHN, ni prišlo do nobenih sprememb.
   Zato je primerno razveljaviti Odločbo št. 227/04/COL, samo kar zadeva status Islandije glede VHS.
   Ta odločba je v skladu z mnenjem veterinarskega in fitosanitarnega odbora Efte –
   SPREJEL NASLEDNJO ODLOČBO:
   
               1.
            
            
               Odločba št. 227/04/COL se razveljavi, kar zadeva status Islandije glede virusne hemoragične septikemije.
            
         
               2.
            
            
               Odločba št. 227/04/COL ostane v veljavi, kar zadeva status Islandije glede infekciozne hematopoetske nekroze.
            
         
               3.
            
            
               Ta odločba je naslovljena na Islandijo.
            
         
      V Bruslju, 9. februarja 2016
      
         
            Za Nadzorni organ Efte
         
         Helga JÓNSDÓTTIR
         
            Članica kolegija
         
         Carsten ZATSCHLER
         
            Direktor
         
      
   
   
      (1)  UL L 328, 24.11.2006, str. 14.